организиране от страна на заявителя на неговата част от разрешителния процес, включително (но не само) с посочване на информация как да се влиза в контакт със заявителя, информация за неговите лица за контакти, искания за уговаряне на координация и срещи с разрешаващия орган и съответните национални органи по безопасността за района на използване.
 Член 24
 Базово състояние при предварителната процедура
 1.В рамките на един месец след датата на получаване на заявлението за предварителна процедура разрешаващият орган и съответните национални органи по безопасността за района на използване трябва да информират заявителя, че досието за предварителната процедура е пълно или да поискат съответна допълнителна информация, като поставят разумно продължителен срок за нейното предоставяне.
 2.В случаите, при които заявителят е информиран, че неговото досие е пълно, разрешаващият орган и съответните национални органи по безопасността за района на използване трябва да дадат чрез системата за обслужване на едно гише становище относно подхода, предложен от заявителя в заявлението за предварителната процедура, не по-късно от два месеца след потвърждаването, че досието е пълно. В това становище се посочва базовото състояние при предварителната процедура (pre-engagement baseline), като включително се определя версията на ТСОС и националните правила, които следва да се приложат във връзка с последващото заявление за искане на разрешение, без това да засяга посоченото в параграф 4.
 3.В описанието на базовото състояние при предварителната процедура трябва да бъде уточнен езикът, който ще бъде използван, в съответствие с член 10.
 4.В случай на изменения, засягащи досието за предварителната процедура и които са от значение за базовото състояние при предварителната процедура, заявителят трябва да изпрати изменено и актуализирано заявление за предварителна процедура, в което да са изяснени само измененията и интерфейсите с неизменените части. Това може да се случи в следните ситуации:
 а)изменения в проекта или в методиката за оценяване, дължащи се на съществени проблеми на безопасността;
 б)изменения в нормативните изисквания, поради които базовото състояние при предварителната процедура губи своето съответствие с изискванията; или
 в)евентуални други изменения, въведени доброволно от заявителя.
 5.Разрешаващият орган и (когато е приложимо) съответните национални органи по безопасността за района на използване трябва в рамките на 1 месец да прегледат и да издадат становище относно измененото и актуализирано заявление за предварителна процедура и да впишат това становище в изменено и актуализирано базово състояние при предварителната процедура.
 Глава 4
 Оценяване на съответствието
 Член 25
 Оценяване на съответствието
 Всяка организация за оценяване на съответствието (conformity assessment body) носи отговорност за съставяне на документите и изготвяне на необходимите доклади, отразяващи нейните оценявания на съответствието, извършвани в изпълнение на член 26.
 Член 26
 Провеждане на проверки и установяване на данни
 1.Заявителят трябва, както е приложимо за съответния случай на получаване на разрешение, да проведе необходимите проверки за да установи данните, посочени в приложение I.
 2.Разрешаващият орган и съответните национални органи по безопасността за района на използване не предписват изисквания по отношение на данните, които се включват в техническите досиета, придружаващи ЕО декларациите за проверка на подсистемите, но в случаите на обосновано съмнение те могат да поискат от заявителя да направи допълнителни проверки.
 Член 27
 Коригиране на несъответствия
 1.Заявителят